
SØGER  LÆRDOM  VED  LÆSNING  OG  VED  TRO 


NUMMER    21 


1.  NOVEMBER  1931 


80.   AARGANG 


KUNDSKAB. 

Af  Dr.  John  A.   Widtsoe,  af  de  Tolvs  Raad. 

Kundskab  indtager  en  meget  viglig  Plads  i  Jesu  Kristi 
Evangelium.  Profeten  Joseph  Smith  erklærede  en  Gang,  at 
»et  Menneske  bliver  ikke  frelst  hurtigere,  end  det  kan  er- 
holde Kundskab«,  og  en  anden  Gang,  at  »Mennesket  kan 
ikke  blive  frelst  i  Uvidenhed«.  Dette  Princip  tilskynder  alle 
Sidste  Dages  Hellige  til  at  fylde  deres  Sind  med  Kundskab. 

Der  er  ingen  Forskrifter  med  Hensyn  til  hvad  Slags  Kund- 
skab, der  bør  søges,  forudsat  at  den  er  nyttig  og  ikke  i 
Strid  med,  hvad  der  er  Ret.  En  Gang  fik  Profeten  Befaling 
om,  at  han  skulde  søge  at  »erholde  Kundskab  om  Historie, 
om  Lande  og  Riger,  om  Guds  og  Menneskets  Love,  og  alt 
dette  for  Zions  Frelse. «  Ved  talrige  Anledninger  er  de  Sid- 
ste Dages  Hellige  blevet  opfordrede  til  at  søge  Kundskab 
med  Flid,  Kundskab,  der  dækker  Sandhedens  store  ud- 
strakte Omraade.  Sandheden,  »den  kostelige  Perle«,  for- 
klares i  ny  Aabenbaring  som  »Kundskab  om  Tingene  som 
de  er,  som  de  var,  og  som  de  vil  blive«. 

Dette  Syn  paa  Kundskabens  Betydning  forklarer,  hvorfor 
Jesu  Kristi  Kirke  af  Sidste  Dages  Hellige  har  givet  store  og 
varige  Understøttelser,  baade  moralske  og  financielle,  til  alle 
uddannende  Institutioner  fra  Kommuneskolen  til  Universi- 
tetet, og   hvorfor  den  søger  at  give  dens  Medlemmer  mest 

mulig  Kundskab  i  de  forskellige  Kurser  i  Hjælpeorganisa- 
tionerne. Det  forklarer  ogsaa,  hvorfor  de  Sidste  Dages  Hel- 
lige er  den  bedst  uddannede  Folkegruppe  paa  Jorden. 

Kundskaben  er  imidlertid  blot  et  Middel  til  at  opnaa  en 
Hensigt.  Den  maa  benyttes  for  at  fremme  den  store  Frelsens- 
plan,  saaledes  som  den  er  tilrettelagt  af  vor  Himmelske  Fader; 
det  vil  sige:  Kundskaben  maa  benyttes  til  Menneskets  Bedste 
og  til  Guds  Herlighed,  ellers  er  den  unyttig.  Lidt  Kundskab, 
som  er  vel  anvendt,  er  bedre  end  megen  og  grundig  Lær- 
dom, som  ikke  bliver  benyttet.  Kundskab,  som  bliver  be- 
nyttet i  evangeliske  Hensigter,  bliver  Intelligens,  som  udgør 
»Guds  Herlighed«.  Kundskab,  som  er  levendegjort  og  om- 
sat til  Intelligens,  er  udødelig.  Profeten  Joseph  Smith  siger: 
»Dersom  en  Person  i  dette  Liv,  formedelst  Flid  og  Lydig- 
hed, vinder  mere  Kundskab  og  Intelligens  end  en  anden, 
saa  vil  Fordelen  i  samme  Forhold  være  paa  hans  Side  i 
den  tilkommende  Verden«. 

Der  kræves  Arbejde  for  at  erholde  Kundskab.  Dag  efter 
Dag  maa  Sandhed  føjes  til  Sandhed.  Man  maa  benytte 
enhver  Anledning  til  at  erhverve  nyere  og  større  Oplys- 
ning angaaende  Himmelen  og  Jorden,  angaaende  Dyr  og 
Mennesker  og  alles  Fader.  Det  er  virkelig  det  Arbejde,  man 
udfører,  snarere  end  den  Kundskab  man  samler,  som  ud- 
danner en  Person. 

Skoler,  Uddannelsesinstitutioner  og  de  omhyggeligt  plan- 
lagte Virksomheder  indenfor  Kirkens  Organisationer  er 
Midler  hvorved  Kundskab  kan  vindes  mere  let  og  syste- 
matisk. Sidste  Dages  Hellige  skulde  benytte  sig  af  disse 
Hjælpemidler  for  at  vokse  i  Intelligens.  Man  vil  beklage 
det,  dersom  man  er  ligegyldig  og  ikke  benytter  sig  af  disse 
Muligheder.  Vi  burde  give  vore  Børn  den  bedst  mulige 
Uddannelse. 

Men  selv  om  det  er  nødvendigt,  at  man  selv  maa  ar- 
bejde for  at  erholde  Kundskab,  saa  er  der  ogsaa  højere 
Kræfter,  som  hjælper  dem,  der  stræber  efter  Sandheden. 
Det  er  en  almindelig  Erfaring  hos  dem,  der  søger  Kund- 
skab, enten  de  er  høje  eller  lave,  at  midt  under  den  flit- 
tige Søgen  efter  Sandhed,  kommer  der  Øjeblikke,  da  Be- 
tydningen af  den  Kundskab,  som  er  samlet,  kommer  frem 
i  vort  Sind  i  Skæret  af  et  Forstaaelsens  Lys.  Næsten  alle 
store  Opdagelser  er  kommet  paa  denne  Maade.  John  Tyn- 
dali taler  om  Michael  Faraday  og  siger:  »Han  var  mere 
end  en  Filosof.   Han  var  en   Profet  og  arbejdede   ofte   med 

en  Inspiration,  der  kun  kan  forstaaes  ved  Hjælp  af  Sym- 
pati.« Ved  Hjælp  af  dette  Middel  finder  de  Mennesker,  som 
alvorligt  bestræber  sig  for  at  erholde  Kundskab,  Hjælp  til 
at  løfte  dem  op  til  en  større  Forstaaelse.  Dette  er  Inspira- 
tion. 

Det  Hellige  Præstedømme  holder  Nøglerne  til  Kundska- 
ben om  Gud.  Ved  Hjælp  af  denne  Magt  modtager  alle  de, 
som  alvorligt  søger  efter  Kundskab  og  lige  saa  alvorligt 
søger  at  anvende  den  for  Forfremmelsen  af  Herrens  Sag, 
højere  Kundskab  gennem  den  Inspiration  som  kommer  fra 
det  Høje.  Saadan  Kundskab  er  ægte.  Det  lader  sig  ikke 
gøre  for  Skeptikeren  at  anerkende  de  Strejflys  af  Indsigt, 
som  Videnskabsmanden  modtager,  og  som  i  saa  stor  Grad 
bidrager  til  at  fremme  Videnskab,  og  paa  den  samme  Tid 
fornægte  den  højere  Inspiration  som  Profeten,  Guds  Mand, 
modtager. 

Den  højeste  Kundskab,  som  Mennesket  kan  erholde, 
kommer  gennem  Aabenbaring.  Men  Aabenbaring  kommer 
til  dem,  som  gør  sig  selv  skikket  til  at  modtage  den.  Altid 
maa  vi  søge  Kundskab,  prøve  at  anvende  den  for  Menne- 
skehedens Bedste,  og  under  Bøn  søge  at  leve  saaledes,  at 
vi  kan  høre  den  Helligaands  Hvisken,  saa  at  den  kan  faa 
Lov  til  at  vejlede,  styre  og  uddanne  os.  »Sandelig,  I  er 
smaa  Børn  og  kan  ikke  taale  alle  Ting  nu;  I  maa  vokse 
i  Yndest  og  i  Kundskab  om  Sandheden.« 


DEN  DANSKE  MISSION. 

ANKOMST. 
Med  S/S  »United  States«  ankom  Ældsterne  Harold  E.  Jen- 
sen, Elbert  G.  Widdison,  Henry  J.  Jensen,  Richard  L.  Chris- 
tensen og  P.  W.  Jespersen  til  den  Danske  Mission. 

Ældsterne  Harold  E.  Jensen  og  Elbert  G.  Widdison  er 
beskikket  til  at  arbejde  i  Esbjerg  Distrikt,  Ældste  Henry 
J.  Jensen  i  Aarhus  og  Ældsterne  Christensen  og  Jespersen 
i  København.  Vi  byder  disse  Brødre  hjertelig  Velkommen  til 
den  Danske  Mission  og  nedbeder  Herrens  Velsignelse  over 
deres  Arbejde. 

FORFLYTTELSER. 
Ældste    Mack    L.    H.    Nicolaysen    er    blevet    forflyttet   fra 
Københavns  Distrikt  til  Esbjerg,  og  Ældste  Vilo  K.  Søren- 
er blevet  forflyttet  fra  Københavns  Distrikt  til  Aarhus. 

Holger  M.  Larsen. 
Missionspræsident. 

Præsidenter  tii  Stede  ved  Distriktspræsidenternes  Konference 
12.— 15.  August  1931. 

Siddende  (fra  venstre  til  højre):  J.  Charles  Christensen,  Præsident  over  Aal- 
borg Distrikt,  Missionspræsident  Holger  M.  Larsen,  Rachel  S  Larsen,  Præsident 
over  den  kvindelige  Hjælpeforening  i  den  Danske  Mission. 

Staaende  (fra  venstre  til  højre):  Levi  B.  Thorup,  Præsident  over  Esbjerg  Di- 
strikt, Mark  B.  Garff,  Præsident  over  Aarhus  Distrikt,  E.  Rushion  Christensen, 
Præsident  over  Odense  Distrikt.  Charles  A.  Larsen,  Præsident  over  Københavns 
Distrikt. 


KØBENHAVNS  DISTRIKTSKONFERENCE. 

Københavns  Distrikts  Efteraarskonference  afholdtes  11. — - 
12. — 13.  Oktober.  Et  Møde  for  Missionærer  og  det  lokale 
Præstedømme  blev  afholdt  Søndag  Morgen  Klokken  9. 

Der  blev  afholdt  tre  offentlige  Møder  i  Løbet  af  Søndag, 
nemlig  Kl.  10,  2  og  7  med  henholdsvis  107,  97  og  165  til 
Stede.  Mange  interessante  Emner  blev  behandlet  af  Missio- 
nærer og  andre,  og  mange  gode  Raad  og  Formaninger  blev 
givet  af  Missionspræsident  Holger  M.  Larsen  og  Søster  Rachel 
S.  Larsen.  Mandag  Aften  holdt  Missionspræsident  Holger 
M.  Larsen  et  interessant  Foredrag  om  »Utah  —  Amerikas 
Schweiz«,  illustreret  af  100  smukke  kolorerede  Lysbilleder. 
Til  Stede  var  190. 

Tirsdag  Aften  blev  der  afholdt  et  meget  godt  besøgt 
Grensmøde,  hvor  der  blev  givet  Rapporter  fra  de  forskellige 
Organisationer,  og  hvor  Grenens  Embedsmænd  blev  fore- 
slaaet  til  Opholdelse  i  de  Helliges  Tro  og  Bønner.  Tilsidst 
gik  de  forskellige  Organisationer  til  hver  deres  Værelser,  hvor 
Instruktioner  blev  givet  af  Præsidenterne  for  de  forskellige 
Hovedbestyrelser.  Efter  Grensmødet  blev  Konferencen  afslut- 
tet med  et  kort,  meget  vellykket  Program  af  Ungdomsfor- 
eningen. E.  M.  G. 

DEN   NORSKE  MISJON. 

HØSTKONFERANSEN  I  TRONDHEIM 
3.,  4.   OG  5.  OKTOBER. 

Høstkonferansen  i  Trondheim  tok  sin  begynnelse  lørdag 
aften  den  3.  oktober  kl.  8.  Foruten  Misjonspresident  Hyrum 
D.  Jensen,  var  følgende  Zions  eldster  tilstede:  Distriktspre- 
sident  Golden  Dean  Carlston  og  eldstene  Arthur  J.  Larsen, 
Ainer  C.  J.   Olsen  og  Eugene  Jensen. 

Møtet  var  under  presidium  av  President  Golden  Dean 
Carlston.  Koret  sang:  »Guds  Ånd  som  en  ild«  og  br.  Gu- 
stav Risan  åpnet  med  bønn.  Koret  sang:  »Mester,  se  uværet 
truer«.  Forstander  Sverre  Kristiansen  talte  over  emnet: 
»Vi  er  et  velsignet  folk«.  Br.  Karl  Johansen  spilte  en  violin- 
solo. Eldste  Ainer  Olsen  talte  over  emnet:  »Hvorfor  er 
jeg  en  misjonær?«  Davids  23.  salme  blev  lest  utenat  av 
str.  Ruth  Røkke.  Eldste  E.  Eugene  Jensen  talte  over  em- 
net: »Myndighet«,  hvorefter  Eldste  Arthur  J.  Larsen  talte 
over  emnet:    »Kirkens  Organisasjon«. 

Til  slutning  sang  av  koret  og  takksigelse.  Tilstede  var  47. 

Søndag  formiddag  kl.  10  Vs  blev  Søndagsskolens  konfe- 
ranse  avholdt.  Et  utmerket  program  blev  utført  av  barna. 
Tilstede  var  65. 

Søndag  middag  kl.  1.  Misjonspresident  Hyrum  D.  Jensen 
formante  søskende  til  altid  å  lytte  til  Guds  Ands  hvisken. 
Br.  Bergsvein  Aspen  blev  avløst  som  2.  raadgiver  i  for- 
standerskabet, og  br.  Paul  Helberg  blev  valgt  i  hans  sted. 
Til  slutning  sang  og  takksigelse.  Tilstede  var  40. 

Søndag  aften  blev  konferansemøte  avholdt.  Apnedes  med 
sang  og  bønn.  Kirkens  og  misjonens  generalautoriteter  blev 

foreslått  lil  opholdelse  i  de  helliges  tro  og  bønner.  Distrikts- 
president  Golden  Dean  Carlston  og  Eldste  Arthur  J.  Lar- 
sen blev  avløst  fra  deres  arbeide  i  Trondheims  gren.  Eld- 
ste Ainer  C.  J.  Olsen  blev  indsatt  som  distriktspresident 
med  Eldste  E.  Eugene  Jensen  som  medhjelper.  Eldste  Ar- 
thur J.  Larsen  takket  president  Carlston  og  søskende  for 
godt  samarbeide.  Distriktspresident  Golden  D.  Carlston  talte 
om  Evangeliets  gjengivelse  og  kirkens  organisasjon  i  de 
sidste  dage,  samt  takket  for  den  tid  han  hadde  virket  i 
Trondheim.  Misjonspresident  Hyrum  D.  Jensen  talte  over 
emnet:  »Kristi  Forsoning«.  Møtet  sluttet  med  sang  og  takk- 
sigelse.  Tilstede  var  80. 

Som  avslutning  på  konferansen  hadde  den  Kvindelige 
Hjelpeforening  arrangeret  en  meget  hyggelig  fest  mandag 
aften.  Et  godt  program  blev  utført  og  chokolade  og  smørre- 
brød servertes.  I  løpet  av  festen  indløp  hilsnings  telegram 
fra  Misjonspresident  Hyrum  D.  Jensen  og  fhv.  Distrikts- 
president Golden  Dean  Carlston,  som  vakte  stor  jubel.  Takke- 
og   hilsnings   telegram  blev  sendt   tilbake.   Tilstede  var  64. 

Solveig  Astad. 
Grenssckretær 


SØSTER  SIGNE  L.  HULTERSTRØM  AFLØST. 

^^^^^^  Søster  Signe  L.  Hulterstrøm, 

Præsident  Gideon  N.  Hulter- 
strøms Hustru,  er  blevet  hæ- 
derligt afløst  fra  sit  Arbejde  i 
den  svenske  Mission  og  forlod 
Sverige  for  kort  Tid  siden  for 
at  rejse  hjem  til  Amerika. 

Søster  Hulterslrøm    kom   til 
den  Svenske  Mission  den  28. 
November  1927  sammen  med 
sin    Mand,    Missionspræsident 
Gideon  N.  Hulterstrøm,  og  de- 
res Søn,  Willis  B.  Hulterstrøm. 
Deres  Søn  rejste  hjem  i  Juli  i 
dette  Aar  for  at  genoptage  sin 
Skolegang. 
Søster  Hulterstrøm  har  udført  et  stort  og  velsignelsesrigt 
Arbejde  indenfor  den   Svenske  Mission,  og  det  var  med  et 
tungt  Hjerte  hendes  mange  Venner  saa  hende  rejse. 


491 

Vi  vil  gerne  forene  os  med  de  svenske  Missionærer  og 
Hellige  i  at  takke  hende  for  alt  godt  og  bede,  at  Herren 
rigeligt  vil  velsigne  hende  og  hendes  Kære  i  Fremtiden. 


PRÆSIDENT  OG  SØSTER  TADJE  AFLØST. 

Præsident  og  Søster  Tadje,  som 
præsiderer  over  den  Schwei- 
sisk-Tyske  Mission,  er  blevet 
hæderligt  afløst  fra  deres  Mis- 
sionsarbejde med  Tilladelse  til 
at  rejse  hjem. 

Et  andet  Kapitel  i  deres  virk 
somme  Missionsliv  er  nu  af- 
sluttet. Præsident  Tadje  udfør- 
te sin  første  Mission  til  Hol- 
land fra  Juli  1906  til  Juni 
1909,  eller  næsten  i  tre  Aar. 
I  April  1923  kom  han,  sam- 
men med  Søster  Tadje,  for  at 
præsidere  over  den  Sweizisk- 
Tyske  Mission,  som  den  Gang 
bestod  af  baade  denne  og  den  Tysk-Østrigske  Mission.  Da 
Missionen  blev  delt,  blev  de  forflyttet  til  Dresden  for  at 
præsidere  over  den  Tysk-Øst- 
rigske Mission.  Herfra  blev  de 
afløst  i  November  1926. 

I  April  1928  ankom  de  paany 
til  Basel  for  at  overtage  Ledel- 
sen af  den  Schweizisk-Tyske 
Mission,  hvor  de  har  været 
indtil  nu.  lait  har  de  været  i 
Missionsmarken  120  Maane- 
der  eller  fire  Gange  saa  længe, 
som  man  i  Almindelighed  reg- 
ner en  Mission  for  al  vare. 

Mange  store  Ting  er  i  denne 
Periode  blevet  udført  for  Evan- 
geliets Fremme  i  de  to  Missio- 
ner. Og  talrige  Venner  har 
Præsident  og  Søster  Tadje  vundet  i  denne  Tid.  Vi  vil  og- 
saa  gerne  ønske  Præsident  og  Søster  Tadje  en  behagelig 
Rejse    hjem    og    beder,    at    Herren    maa    velsigne    dem    og 

skænke  dem  megen  Lykke  og  Fremgang  i  Fremtiden. 
Som  deres  Efterfølgere  er  udnævnt  Broder  Francis  Salzner 
og  Hustru.  Broder  Salzner,  som  er  af  tysk  Fødsel,  udvan- 
drede til  Amerika  sammen  med  sin  Familie  for  næsten  50 
Aar  siden.  I  Aarene  1896  til  1898  virkede  han  som  Missio- 
nær i  Tyskland.  Broder  Salzner  er  en  Mand,  som  er  vel 
kendt  indenfor  kirkelige  Organisationer  i  Salt  Lake  City. 
Vi  vil  hermed  ønske  Broder  og  Søster  Salzner  hjertelig 
Velkommen  til  Europa  og  nedbeder  Herrens  rige  Velsig- 
nelse over  dem  i  deres  fremtidige  Gerning. 


FASTEDAGEN.* 

Hvem  er  Herre  i  Deres  Hus? 

»Der  foregaar  en  evig  Konflikt —  Konflikten  mellem  Kød 
og  Aand.  Jeg  tror,  det  vilde  være  en  ypperlig  Ting  for  os 
alle,  om  vi  vilde  forvisse  os  om,  hvem  der  er  Herre  i  det 
Hus,  vi  lever  i.  Faar  Kødet  sin  Vilje?  Jeg  er  taknemlig 
for,  at  en  Gang  i  Maaneden  er  der  en  Anledning  til  for  de 
Sidste  Dages  Hellige  at  bevise,  hvorledes  dette  forholder  sig. 
Jeg  ved,  at  naar  De  kommer  til  den  Fasteperiode,  vil  Kø- 
det begynde  at  sige:  »Jeg  kan  ikke  faste.  Jeg  vil  faa  Ho- 
vedpine eller  en  anden  Sygdom.«  Faar  Kødet  sin  Vilje? 
Dersom  de  gør,  er  De  Slave  af  Kødet.  Da  er  det  Tid  og 
Anledning  for  Aanden  at  sige:  »Ja,  jeg  ved  at  du  maaske 
vil  have  Hovedpine  og  blive  syg  og  svag,  men  en  Gang 
om  Maaneden  vil  jeg  vise  dig,  at  jeg  er  Herre  i  dette  Hus. 
Jeg  regerer.  Jeg  vil  have  min  Vilje.  Du  kan  ikke  faa  din.« 
Det  er  nødvendigt,  at  Aanden  skal  have  Herredømme  og 
Kontrol  over  Kødet.«  (Melvin  J.  Ballard,  ved  Kirkens  Ge- 
neralkonference, April,  1923). 

Karakterudvikling  gennem  Faste.  Faste  er  en  Form  for 
Selvfornægtelse  og  Selvbeherskelse.  Det  er  en  fysisk  Opof- 
relse for  en  aandelig  Velsignelse.  De,  som  har  praktiseret 
Faste  med  et  Ønske  om  at  blive  i  Besiddelse  af  en  større 
Del  af  Guds  Aand,  kan  bevidne  at  Deres  Haab  er  gaaet  i 
Opfyldelse.  De  Timer,  vi  faster  og  beder,  bringer  os  nær- 
mere Gud.  »Offer  bringer  Velsignelser  fra  Himmelen.«  Fa- 
ste  vender   vore  Sind   bort  fra   den   verdslige  Travlhed  og 


*  Fælleslektie  for  alle  Søndagsskolens  Klasser,  1.  November. 

viser  paa  den  bedste  Maade  Oprigtigheden  af  vore  Ønsker 
og  Motiver.  Den  Mand,  der  faster  frivilligt  en  Dag  eller  to, 
er  sandsynligvis  oprigtig  i  sine  Bønner  og  hykler  ikke. 

Som  en  Forfatter  siger,  er  det  en  Fejl  ved  mange  Bøn- 
ner, at  de  ikke  »virkelig  repræsenterer,  hvad  vi  i  det  inder- 
ste af  vore  Hjerter  virkelig  stræber  efter.  For  Eksempel: 
vi  beder  om  at  faa  Kraft  til  at  overvinde  en  eller  anden 
daarlig  Vane  i  vore  Liv,  medens  vi  paa  samme  Tid  af- 
slaar  at  opgive  de  Ting,  som  gør  det  let  for  os  at  faa 
denne  Vane  eller  det  Selskab,  hvor  denne  Vane  trives.  .  .  . 
Mange  af  de  Taler,  henvendt  til  Gud,  som  vi  har  kaldt 
Bønner,  er  ikke  Bønner.  De  udtrykker  ikke  vore  inderligste 
Ønsker  og  Bestemmelser.«  (Fosdick.) 

Den  Bøn,  der  bliver  opsendt  af  en,  der  faster,  bliver 
gerne  opsendt  i  en  dyb  Ydmyghed,  og  kun  ved  Ydmyghed 
kan  vi  haabe  paa  at  komme  i  en  saadan  Stilling,  at  vi 
kan  modtage  Guds  vidunderlige  Velsignelser.  »Den,  der 
fornedrer  sig  selv,  skal  ophøjes.«   Math.  23:12. 

Desuden,  den  Praksis  at  faste  og  at  give  det,  som  to 
Maaltider  vilde  koste,  til  de  fattige  »sætter  de,  som  altid 
lever  i  Overflod,  i  sympatisk  Forstaaelse  med  den,  som 
hyppig  lider  under  Sult  og  den  Svaghed,  som  kommer 
med  utilstrækkelig  Føde.  Naar  de  riges  Børn  føler  den 
Svaghed,  som  er  en  Følge  af  deres  frivillige  Faste,  kan  de 
bedre  forstaa,  hvad  det  vil  sige  at  faa  utilstrækkelig  Føde 
og  blive  tvungen  til  at  faste  i  flere  Dage,  saaledes  som  det 
ofte  er  Tilfældet  med  de  fattige,  og  dette  vil  gøre  dem 
mere  villig  til  at  dele  med  dem,  som  ikke  har  nok  til  at 
fylde  deres  daglige  Fornødenheder.«  (B.  H.  Roberts,  ved 
Kirkens  Generalkonference,  April,   1913.) 

Faste  er  blot  en  enkel  Befaling,  men  ved  Lydighed  til 
enkle  Befalinger  har  Herrens  Børn  erholdt  store  Velsig- 
nelser. Som  Eksempler  kan  nævnes,  at  Israeliterne  blev  frelst 
fra  Døden  ved  at  se  op  paa  Kobberslangen.  Jerikos  Mure 
faldt,  da  de  blev  belejret  i  Overensstemmelse  med  Herrens 
Befalinger.  Naaman  blev  helbredet,  da  han  badede  i  Jor- 
dans Flod,  saaledes  som  Profeten  havde  befalet  ham  at 
gøre. 

Herrens  Raad  er  gode.  At  det  er  godt  at  faste  skulde  være 
indlysende  ved  Kristi  Eksempel  og  ligeledes  ved  den 
Kendsgerning,  at  Faste  blev  praktiseret  blandt  Guds  Folk 
i  det  Gamle  Testamentes  Tid  saa  vel  som  i  Guds  Kirke  i 

de  sidste  Dage.  Det,  som  Herren  opretter  blandt  sit  Folk, 
er  altid  for  deres  Bedste. 

Fasteoffer  og  Hjælp  for  de  fattige.  Paa  vor  maanedlige 
Fastedag  bliver  vi  opfordret  til  at  undlade  at  spise  to  Maal- 
tider  og  betale  det,  som  disse  to  Maaltider  vilde  koste,  for 
at  hjælpe  værdige  trængende. 

»Ingen  er  fritaget  fra  dette.  Det  forlanges  af  de  Hellige, 
unge  og  gamle,  i  alle  Dele  af  Kirken.  Det  er  ingen  Und- 
skyldning, at  der  paa  nogle  Steder  ingen  fattige  findes.  I 
saadanne  Tilfælde  skulde  Fasteofferet  blive  sendt  videre  til 
de  rigtige  Autoriteter,  som  vil  sørge  for,  at  Pengene  bliver 
sendt  til  dem,  der  trænger  til  dem.«  (Jos.   F.   Smith.) 

Som  allerede  vist,  vækkes  der  hos  dem,  som  faster,  større 
Sympati  for  de  fattige  og  hungrige,  og  det  viser  sig,  at  de 
fleste  af  os  ogsaa  har  virkelig  Fordel  af  at  faste  derved, 
at  vore  Fordøjelsesorganer  faar  Hvile.  Dersom  derfor  den- 
ne enkle  Plan,  som  blev  givet  til  os  ved  Inspiration,  blev 
almindelig  efterfulgt  gennem  hele  Kirken,  kunde  Lederne 
tilfredsstille  alle  Krav  paa  Velgørenhed  uden  at  være  nødt 
til,  som  det  nu  ofte  er  Tilfældet,  at  tage  Tilflugt  til  andre 
Fond  indenfor  Kirken,  som  er  saa  nødvendige  for  andre 
Hensigter. 

Med  Hensyn  til  Overholdelsen  af  Fastedagen,  siger  Præ- 
sident Joseph  F.  Smith:  »Det  er  let  at  forstaa  af  den  Hel- 
lige Skrift,  at  det  er  af  meget  større  Betydning,  at  man 
udvikler  en  sand  Kærlighed  for  Gud  og  Medmennesker, 
end  det  er  at  efterleve  Lovens  kolde  Bogstav,«  De,  som 
kan,  bør  efterleve  Loven.  Det  er  en  Pligt,  som  de  ikke 
kan  slippe  bort  fra.  Men  lad  os  erindre,  af  Overholdelsen 
af  Fastedagen,  ved  at  man  i  24  Timer  afholder  sig  fra 
Mad  og  Drikke,  ikke  er  nogen  Jernlov  for  os,  men  at  det 
er  overladt  til  Folket,  som  en  Samvittighedssag,  at  udøve 
Visdom.  Mange  har  et  svagt  Helbred,  andre  har  et  diende 
Barn.  Af  saadanne  bør  der  ikke  forlanges,  al  de  skal  faste. 
Heller  ikke  skulde  Forældre  tvinge  deres  smaa  Børn  til  at 
faste.  Jeg  har  set  smaa  Børn,  der  har  grædt  og  bedt  om 
at  faa  noget  at  spise  paa  Fastedagen.  I  saadanne  Tilfælde 
vil  det  ikke  gøre  dem  noget  godt  at  gaa  uden  Føde.  De 
vil  se  frem  til  den  Dag  med  Frygt.  I  Stedet  for,  at  den 
hos  dem  skal  opvække  en  Kærlighed  til  Gud  og  Medmen- 
nesker, vil  den  opvække  en  Oprørsaand  i  dem.  Det  er 
bedre  at   undervise  dem  om  dette  Princip  og  at  lade  dem 

overholde  det,  naar  de  bliver  gamle   nok  til  at  vælge  med 
Forstaaelse,  end  at  tvinge  dem  dertil. 

Men  de,  som  kan,  skulde  faste,  og  alle  Klasser  skulde 
lære  at  give  det,  som  disse  Maaltider  ellers  vilde  have  ko- 
stet, til  de  fattige.«  Maa  alle  Sidste  Dages  Hellige  nyde 
Frugterne  af  Faste  og  Bøn. 


KYSKHEDENS  LOV.* 

Ingen  af  de  Ordinancer  der  er  forbundet  med  Jesu  Kristi 
Evangelium,  er  af  større  Betydning,  af  mere  højtidelig  og  hel- 
lig Natur,  og  mere  nødvendig  for  Menneskets  evige  Glæde,  end 
Ægteskabet.  Og  dog  er  der  intet  Princip,  der  bliver  Genstand 
for  mere  grov  Spøg,  mere  nedsættende  Omtale,  end  netop 
dette. 

Ægteskabet  medfører  flere  alvorlige  Problemer  end  noget 
andet  Princip.  Der  er  intet  som  i  større  Grad  vil  berede  Men- 
neskeheden for  Herligheden  i  Guds  Rige,  end  Trofasthed  mod 
Ægteskabspagten. 

Hvis  denne  Pagt  overholdes  paa  den  rette  Maade,  bliver  der? 
et  Middel  til  den  største  Lykke.  Den  største  Ære  i  dette  og 
det  kommende  Liv,  Ære,  Besiddelse  i  fuldkommen  Magt,  er  de 
Velsignelser  som  kommer  derfra.  Disse  Velsignelser  af  evig 
Herlighed  holdes  i  Beredskab  for  dem,  som  overholder  denne 
og  alle  andre  af  Evangeliets  Pagter.  Andre  skal  ikke  blive  saa 
velsignede.  Ægteskabet  er  det  højeste,  mest  vidunderlige  og 
ophøjede  Princip  i  Forbindelse  med  Evangeliet.  Det  er  det, 
som  Herren  holder  i  Beredskab  for  dem,  som  bliver  hans  Søn- 
ner og  Døtre;  alle  andre  er  blot  Tjenere,  selv  om  de  erholder 
Frelse.  De  bliver  ikke  Medlemmer  af  Guds,  vor  Faders,  Fami- 
lie, dersom  de  afslaar  at  indgaa  i  den  celestiale  Ægteskabs- 
pagt. 

Misbrug  af  denne  Ordinance  har  været  Hovedaarsag  til 
Nationernes  Tilbagegang.  Naar  Ægteskabets  Hellighed  gaar 
tabt,  og  Ederne  bliver  brudt,  er  Fordærvelse  uundgaaelig. 
Dette  Princip  er  bestemt  til  at  være  langt,  langt  mere  end  en 
borgerlig  Kontrakt.  Ingen  Nation  kan  overleve  Misbruget  af 
(Fortsættes.) 

*  Lektie  for  Søndagsskolens  Senior-  og  Juniorklasser,  8.  No- 
vember. 

JOSEPH  F.  MERRILL. 

Af  Dr.  John  A.  Widtsoe,  af  de  Tolvs  Raad. 

Ældste  Joseph  F.  Merrill  er  blevet  kaldet  til  at  udfylde 
den  Plads  i  de  Tolvs  Raad,  der  har  været  ledig  siden  Ældste 
Orson  F.  Whitneys  Død. 

Ældste  Merrill,  som  var  født  den  24.  August,  1868,  kommer 
vel  forberedt  til  det  høje  Embede  i  Jesu  Kristi  Kirke  af  Sidste 
Dages  Hellige.  Han  har  været  et  loyalt  og  aktivt  Medlem  og 
en  ivrig  Forsvarer  af  Jesu  Kristi  gengivne  Evangelium,  helt 
fra  sine  første  Aar.  Han  har  indehaft  mange  ansvarsfulde 
Stillinger  indenfor  Præstedømmet  og  Hjælpeorganisationerne 
i  Kirken,  og  har  besvaret  hvert  Kald  med  Intelligens  og  utræt- 
telig Flid.  I  de  sidste  faa  Aar  har  han,  paa  en  fremragende 
Maade,  virket  som  Leder  for  Kirkens  Undervisningssystem. 
Broder  Merrill  blev  i  sin  Ungdom  ordineret  til  en  Lærers 
Embede.  Ved  senere  Lejligheder  blev  Embederne  som  Æld- 
ste,. Halvfjerds  og  Højpræst  tildelt  ham.  Ved  sidste  Oktober- 
konference blev  han  opholdt  og  ordineret  som  en  Jesu  Kristi 
Apostel,  og  et  Medlem  af  de  Tolv  Apostles  Raad. 

Uddannelse  og  Oplærelse  af  de  unge  har  været  Broder  Mer- 
rills  Livsinteresse.  Han  har  selv  nydt  Fordelen  af  den  ypper- 
ligste Uddannelse.  Efter  at  han  havde  gennemgaaet  de  offent- 
lige Skoler,studerede  han  ved  Utahs,  Michigans,  Cornells,  Chi- 
kagos  og  Johns  Hopkins'  Universitet.  Han  gennemgik  forst  et 
Uddannelseskursus  for  Lærere,  og  modtog  derefter  to  Viden- 
skabsgrader,  nemlig  »Bachelor  of  Science« -Graden  og  den 
filosofiske  Doktorgrad.  For  nogle  faa  Aar  siden  gav  Utahs 
Universitet  ham  Graden  af  »Doctor  of  Science«,  som  en  Aner- 
kendelse af  det  store  Arbejde  han  havde  udfort  for  Staten 
Utah.  Dr.  Merrill  er  Medlem  af  mange  berømte  pædagogiske 
og  videnskabelige  Foreninger. 

Dr.  Merrills  pædagogiske  Arbejde  har  hovedsageligt  været 

knyttet  til  Utahs  Universitet.  Der  holdt  han  Forelæsninger 
over  Kemi,  Fysik  og  elektrisk  Ingeniørarbejde,  som  Leder  for 
en  Afdeling,  og  var  Organisator  og  Leder  for  Statens  Skole  for 
Mine-  og  Ingeniørarbejde.  Den  fremtrædende  Stilling  som 
denne  Skole  indtager,  kan  for  en  stor  Del  tilskrives  Dr.  Mer- 
rills  intelligente  Forudseenhed  og  Organisationsevne. 

Medens  Broder  Merrill  var  et  Medlem  af  Præsidentskabet 
for  Granite  Stav  i  Zion  (thi  midt  under  alle  sine  videnskabe- 
lige og  administrative  Pligter,  fandt  han  altid  Tid  til  aktiv 
Deltagelse  i  Kirkens  Anliggender),  var  han,  sammen  med  sine 
Medarbejdere,  Redskab  til  at  oprette  Kirkens  forste  Semina- 
rium, det  vil  sige,  en  Religionsskole,  under  Kirkens  Ledelse, 
hvortil  unge  Mænd  og  Kvinder  der  studerer  i  statsunderstøt- 
tede Højskoler,  kan  gaa  for  at  faa  mere  udfyldende  religiøs 
Undervisning.  Denne  Skole- Bevægelse  er  nu  vokset  til  at  blive 
en  af  Kirkens  mest  betydningsfulde  Virksomheder. 

De  som  kender  Broder  Merrill,  elsker  ham  for  hans  dybe 
Hengivenhed  for  Evangeliet  og  den  urokkelige  Fasthed,  hvor- 
med han  følger  den  Overbevisning  han  har  erhvervet.  Han  er 
dygtig,  og  dog  beskeden,  venlig,  en  oprigtig  Sidste  Dages  Hel- 
lig, rede  til  at  blive  benyttet  af  Herren  til  at  iværksætte  det 
sidste  Dages  Kapitel  af  den  evige  Frelsensplan.  De  Hellige  vil 
nyde  Velsignelse  af,  at  han  er  kaldet  til  Tjenesten. 

Missionærer  og  Medlemmer  i  de  europæiske  Missioner  øn- 
sker Broder  Merrill  til  Lykke  med  hans  Kald,  og  ønsker  ham 
stor  og  rig  Glæde  i  det  Arbejde  som  ligger  for  ham. 


(Fortsat  fra  Side  495). 

dette  Princip.  Rom,  Grækenland,  Babylon,  Ægypten  og  man- 
ge andre  Nationer  kan  tilskrive  Brud  paa  dette  hellige  Prin- 
cip deres  Tilbagegang.  En  retfærdig  Guds  Vrede  blev  optændt 
imod  dem  for  ders  Umoral. 

Intet  skulde  holdes  i  storre  Ære  og  Hellighed  end  den  Pagt, 
hvorved  Menneskenes  Aander  faar  det  Privilegium  at  komme 
til  Verden  i  dødelige  Tabernakler.  Det  er  igennem  dette  Prin- 
cip, at  den  evige  Herligheds  Velsignelse  er  gjort  mulig.  Den 
største  Straf  der  nogensinde  er  blevet  givet,  er  den  der  blev 
givet  Lucifer  og  hans  Engle.  For  altid  at  blive  nægtet  det 
Privilegium  at  modtage  dødelige  Legemer,  er  den  største  For- 
bandelse af  alle.  Disse  Aander  kan  ikke  have  nogen  Frem- 
gang, intet  Haab  om  Opstandelse  og  evigt  Liv.  De  er  fordømt 

til  evig  Elendighed  for  deres  Opror.  Og  saa  tænke  os,  at  vi 
ikke  alene  har  det  Privilegium,  men  har  faaet  den  Befaling, 
at  vi  skal  hjælpe  vor  Himmelske  Fader  i  det  store  Forløs- 
ningsarbejde  ved  at  give  hans  Børn  Ret  til  at  leve,  og  til  at 
fortsætte  fremad  mod  Fuldkommengørelse,  ligesom  vi  selv 
har  faaet  dette  vidunderlige  Privilegium.  Enhver  uskyldig 
Sjæl  har  Ret  til  at  komme  ind  i  denne  Verden  paa  en  lovlig 
Maade,  uden  at  have  det  Kors  at  være  født  udenfor  Ægteskab. 
Ethvert  Individ  som  nægter  dem  denne  Ret,  er  skyldig  i  en 
dodelig  Synd. 

Betydningen  af  disse  kødelige  Tabernakler  fremgaar  af  den 
Kundskab  vi  har  om  et  evigt  Liv.  Aander  kan  ikke  blive  fuld- 
komne uden  et  Legeme  af  Kød  og  Ben.  Dette  Legeme  og  dets 
Aand  erholder  Udødelighed  og  Frelsens  Velsignelser  gennem 
Opstandelsen.  Efter  Opstandelsen  kan  der  ikke  være  nogen 
Skilsmisse.  Legeme  og  Aand  bliver  uadskilleligt  forbundet, 
for  at  Mennesket  kan  erholde  en  Fylde  af  Glæde.  Ikke  paa 
nogen  anden  Maade,  uden  ved  Fødsel  ind  i  dette  Liv,  og  ved 
Opstandelse,  kan  Aander  blive  ligesom  vor  Himmelske  Fader. 

Siden  Guds  Rige  er  bygget  paa  Ægteskabets  Grundvold,  og 
paa  Familiecirkelens  Enhed,  kan  der  ikke  være  nogen  Til- 
fredsstillelse der,  hvor  Familiecirkelen  er  brudt.  Er  det  noget 
Under,  at  Brud  af  Ægteskabets  Pagt  regnes  for  at  være  en 
saa  stor  Synd,  at  der  kun  er  en  som  i  Herrens  Øjne  anses  for 
at  være  værre,  nemlig  Udgydelse  af  uskyldigt  Blod?  Er  der 
ikke  tistrækkelig  Aarsag  for  den  haarde  Straf  som  er  sat  for 
dem,  som  overtræder  denne  evige  Lov?  Kirken  sætter  det 
samme  Krav  om  personlig  Renhed,  baade  for  Mænd  og  for 
Kvinder.  Kønslig  Urenhed  er  en  forfærdelig  Synd.  Tidligere 
blev  det  anset  for  at  være  det,  og  i  Følge  Guds  Lov  var  de, 
som  begik  denne  Synd,  i  Fare  for  at  blive  domt  til  Døden.  Læs 
I  Joh.  5:  16—17;  Alma  39:  5. 

Kirkens  Ledere  har  altid  været  enstemmige  i  deres  Fordøm- 
melse af  dette  Onde,  og  det  er  mere  nødvendigt  i  Dag  at  raabe 
til  Omvendelse  i  denne  Sag,  end  det  har  været  nogensinde  før. 
Verden  gaar  sin  hurtige  Fordømmelse  i  Møde  paa  Grund  af 
denne  Synd. 

Da  Mennesket  først  blev  sat  paa  denne  Jord,  fik  det  Befa- 
ling til  at  være  frugtbart  og  opfylde  Jorden.  Ingen  mere  be- 
tydningsfuld Befaling  er  nogensinde  blevet  givet  til  Menne- 
skene. »Der  er  Skarer  af  rene  og  hellige  Aander,  som  venter 
paa  at  modtage  jordiske  Tabernakler.  Nu,  hvad  er  din  Pligt?« 

sagde  Brigham  Young.  Og  han  besvarede  selv  Sporgsmaalet 
saaledes:  »At  berede  Tabernakler  for  dem,  og  at  leve  saaledes, 
at  disse  Aander  ikke  vil  komme  ind  i  en  Familie,  hvor  det 
Onde  hersker.  Det  er  enhver  retfærdig  Mands  og  Kvindes  Pligt 
at  berede  Tabernakler  for  alle  de  Aander  de  kan.«  Naar  unge 
Mennesker  gifter  sig  og  afslaar  at  opfylde  denne  Befaling, 
som  blev  givet  ved  Verdens  Begyndelse,  og  som  er  lige  meget 
ved  Magt  i  Dag,  saa  berøver  de  sig  selv  for  de  største  evige 
Velsignelser.  De  som  frivilligt  er  ulydige  mod  denne  Befaling, 
kan  ikke  have  Herrens  Aand.  Smaa  Familier  er  moderne  i 
Dag.  Mænd  og  Hustruer  afslaar  at  paatage  sig  det  Ansvar  at 
have  store  Familier.  Og  dog  er  den  Befaling  som  blev  givet  til 
Adam,  aldrig  blevet  ophævet.  Læs  Pagtens  Bog  58:  31 — 33. 

Verden  gaar  sin  Fordærvelse  i  Mode.  Naar  den  er  moden  i 
Ugudelighed,  vil  Herren  komme  i  Himmelens  Skyer  for  at 
tage  Hævn  over  de  Ugudelige,  for  hans  Vrede  er  optændt 
mod  dem.  Tro  ikke  at  han  nøler  med  at  komme.  Mange  af 
Tegnene  paa  hans  Komme  er  givet,  saa  vi  kan  vide  at  Dagen 
er  nær  for  Haanden. 

»Og  det  skal  ske  formedelst  Verdens  Ugudelighed,  at  jeg  vil 
hævne  mig  paa  de  ugudelige,  fordi  de  ikke  vilde  omvende 
sig;  thi  min  Vredes  Skaal  er  fuld,  thi  se,  mit  Blod  skal  ikke 
rense  dem,  dersom  de  ikke  horer  mig.«  (Pagtens  Bog  29:  17.) 

Spørgsmaal. 

1.  Hvorfor  sætter  de  Sidste  Dages  Hellige  Ægteskabspagten 
saa  højt? 

2.  Hvad  er  den  almindelige  Mening  i  Verden  i  Dag  med  Hen- 
syn til  store  Familier?  Hvorfor? 

3.  Hvad  er  de  Sidste  Dages  Helliges  Lærdomme  angaaende 
dette  Spørgsmaal?  Hvorfor? 

4.  Kan  man  statistisk  bevise  at  de  Sidste  Dages  Hellige  i 
dette  Punkt  efterlever  deres  Religion? 

5.  Nævn  Eksempler  fra  Historien  paa,  at  Umoral  har  odelagt 
hele  Nationer. 

6.  Hvorfor  er  Brud  paa  Kyskhedens  Love,  som  af  Verden  i 
Almindelighed  regnes  for  at  være  forholdsvis  ufarlig,  af 
de  Sidste  Dages  Hellige  regnet  for  at  være  en  saa  dødelig 
Synd? 

Lektier  for  Børneklasser  (10 — 14  Aar). 

15.  November. 

ISRAELS  RIGE 

Israels  Rige  benævnes  ofte  som  det  nordlige  Rige.  Det  Ter- 
ritorium som  blev  optaget  af  dette  Rige,  strakte  sig  fra  det 
nordlige  og  ostlige  af  Jerusalem,  ind  i  Jordans  Dal  paa  begge 
Sider.  Det  var  større  i  Udstrækning,  og  havde  længere  Græn- 
selinie at  forsvare  end  Juda  Rige. 

Jeroboam  oprettede  Hovedsladen  i  Sikem,  men  Akab  for- 
andrede det  til  Samaria. 

Fra  den  Tid  da  Rigerne  blev  delt  (953  f.  Kr.),  til  Israels 
Tilfangetagelse  (721  f.  Kr.)  regerede  19  Konger.  Disse  kan 
inddeles  i  fem  Grupper  eller  Dynastier.  Et  Dynasti  bestaar  af 
en  Konge  og  de  af  hans  Efterfølgere  som  er  beslægtet  med 
ham,  eller  gennem  ham  gor  Fordring  paa  Tronen. 

Jeroboam  oprettede  det  forste  Dynasti,  (953  til  913  for  Kr.) 
og  dette  tog  sin  Ende  da  hans  Søn  og  Efterfølger,  Nadab,  blev 
snigmyrdet  af  Baasha. 

Baashas  Dynasti,  der  varede  fra  913  til  889  f.  Kr.,  endte  med 
Mord  og  Selvmord,  efter  fem  Kongers  Regering. 

Omris  Dynasti  varede  fra  887  til  842  f.  Kr.,  og  omfattede  fire 
Konger,  hvoraf  den  sidste  blev  myrdet  af  Jehu. 

Jehus  Dynasti  varede  fra  842  til  740  f.  Kr.,  og  omfattede 
seks  Konger.  Den  sidste  af  dem  regerede  kun  en  Maaned. 
Han  blev  myrdet,  og  Anarki  herskede. 

Menahem  oprettede  det  sidste  Dynasti  der  varede  fra  740  til 
721  f.  Kr.,  og  omfattede  fire  Konger.  Dette  Dynasti  endte  med 
at  Israel  blev  taget  til  Fange. 

I  de  232  Aar  som  Kongeriget  Israel  eksisterede,  var  der  sta- 
digt Strid  og  Tumult.  Ærgerrige  Ledere  bemægtigede  sig  Tro- 
nen med  Vold,  og  veg  ikke  en  Gang  tilbage  for  Snigmord.  Der 
herskede  tit  Anarki,  og  hele  Riget  var  tit  truet  med  fuldstæn- 
dig Ødelæggelse. 

Hovedaarsagen  til  denne  Tilstand  var,  at  Jeroboam  dyrkede 
Afguder  og  tvang  Folket  til  at  gøre  det  samme.  Folket  og  dets 
Herskere  holdt  op  med  at  dyrke  Jehova,  vilde  ikke  lytte  til 
Profeterne,  men  begyndte  at  dyrke  Afguder. 

I  denne  Tid  kunde  Israel  sammenlignes  med  et  Skib,  som 
havde  haft  sin  Kurs  bestemt  for  sig,  og  som  havde  en  stærk 
og  dygtig  Kaptajn,  men  hvis  Mandskab  havde  gjort  Mytteri, 
og  kastet  Kaptajnen  og  hans  Kort  over  Bord,  og  som  nu  blev 
drevet  frem  og  tilbage  paa  Søen. 

En  lille  kort  Skildring  af  fire  af  disse  Kongers  Regering, 
vil  give  en  bedre  Forslaaelse  af  de  Tilstande  som  eksisterede. 

Jeroboams  Forældre  var  ukendte.  Han  selv  var  en  Arbejder 
der  arbejdede  paa  Jerusalems  Mure.  Salomo  gav  ham  forskel- 
lige ansvarsfulde  Hverv,  men  hans  store  Iver  for  at  opnaa  le- 
dende Stillinger,  vakte  den  Mistanke,  at  han  stræbte  efter  Tro- 
nen. For  at  undgaa  at  falde  i  Unaade  hos  Kongen,  rejste  han 
til  .Egypten,  hvor  han  giftede  sig  med  en  ægyptisk  Prinsesse. 

Da  Rehabeam,  kort  efter  Salomos  Dod,  opirrede  Folket  i  det 
forenede  Kongerige,  ved  at  true  dem  med,  at  han  vilde  gore 
det  haardere  for  dem,  end  det  havde  været  under  hans  Fader, 
og  der  derfor  blev  gjort  Oprør  imod  ham,  var  Jeroboam  nær 
for  Haanden,  for  at  gribe  Magten  og  indsætte  sig  selv  som 
Konge  over  Israel. 

Han  provede  at  give  Israel  en  Religion,  som  kunde  være  en 
Erstatning  for  Jehovas  Lære,  og  som  kunde  gore  dem  uaf- 
hængige af  Juda  og  Templet  i  Jerusalem. 

Akab,  Son  af  Omri,  der  oprettede  det  tredie  Dynasti,  havde 
en  lignende  Karriere  som  Jeroboam.  Han  giftede  sig  med  en 
fønikisk  Prinsesse,  hvis  Navn  var  Jesabel,  hvis  Fader  var 
Konge  af  Sidon,  og  en  af  Baals  Præster.  Hun  havde  en  meget 
stor  Indflydelse  over  Akab,  og  hun  benyttede  denne  Indfly- 
delse til  at  indføre  Dyrkelsen  af  Baal  i  Israel,  og  de  sædvan- 
lige nedbrydende  Resultater  udeblev  ikke. 

Hun  var  en  samvittighedslos  Kvinde,  som  vilde  gore  hvad 
som  helst  for  at  opnaa  sit  Maal.  Akab  satte  sig  for,  at  han 
vilde  have  en  smuk  og  god  Vingaard  som  tilhørte  en  Mand 
ved  Navn  Nabot.  Men  Nabot  holdt  meget  af  denne  Vingaard, 
fordi  den  havde  tilhort  hans  Slægt  i  lange  Tider.  Derfor  on- 
skede  han  ikke  at  sælge  den.  Akab  var  vred  over  at  han  ikke 
kunde  faa  den,  men  Jesabel  ordnede  det  saaledes  at  falske 
Vidner  optraadte  imod  Nabot,  med  det  Resultat  at  han  blev 
stenet  og  hans  Ejendom,  efter  Loven,  tilfaldt  Kongen. 

Elias,  Profeten,  revsede  Akab  og  Jesabel  meget  strengt  for 
denne  onde  Handling,  og  paadrog  sig  derved  deres  Had.  Det 
var  under  Akabs  Regering  at  Elias  ydmygede  Baals  Præster. 

Jesabel  satte  i  Gang  en  meget  streng  Forfølgelse  mod  dem 
som  dyrkede  Jehova,  og  det  lykkedes  hende  næsten  at  ud- 
rydde den  Tro  og  den  Tilbedelse,  som  var  udviklet  af  Israels 
store  Profeter  og  religiøse  Ledere,  helt  fra  Abrahams  Tid  af. 

Akab  blev  dræbt  i  Slaget,  og  Jesabel  blev  dræbt  af  Jehu, 
som  oprettede  det  fjerde  Dynasti,  og  foresatte  sig  at  reformere 
Riget  med  Sværd.  Han  udryddede  Akabs  Hus,  idet  han  dræbte 

Jehoram.  Han  dræbte  ogsaa  Juda  Prinser  der  var  beslægtede 
med  Akab  gennem  hans  Datter  Atalias  Ægteskab.  Atalia  var 
en  ligesaa  falsk  og  rænkefuld  Kvinde  som  sin  Moder  Jesabel. 

Jehu  dræbte  ogsaa  Baals  Præster,  men  tilsidst  begyndte 
han  selv  at  dyrke  Afguder,  og  saaledes  endte  hans  blodige 
Reformarbejde. 

Jeroboam  den  Anden,  af  Jehus  Dynasti,  var  ogsaa  en  Af- 
gudsdyrker. I  de  41  Aar  han  regerede,  var  der  Fremgang  og 
Velstand  i  Israel.  Og  dog  var  der  mange  Svagheder,  om  hvilke 
Profeten  Amos  prædikede.  Dette  Dynasti  endte  7  Maaneder 
efter  at  Jeroboam  den  Anden  var  dod,  med  at  Sakarias  blev 
myrdet  af  Shallun,  der  var  Konge  i  en  Maaned,  men  blev 
dræbt  af  Menahem,  som  oprettede  det  sidste  Dynasti. 

Det  var  under  dette  Dynasti  at  Assyrien  tvang  Isarels  Ind- 
byggere til  at  udvandre  til  det  nordlige  Land,  hvor  de  tilsidst 
blev  tabt  for  Historien.  (721  for  Kristus.) 

Spørgsmaal. 

1.  Hvilket  af  de  Ti  Bud  blev  saa  ofte  overtraadt  af  Herskerne 
af  Israels  Rige? 

2.  Hvilket  Bud  overtraadte  Akab,  der  tilskyndte  Jesabel  til  at 
skaffe  ham  Vingaarden? 

3.  Hvilket  Bud  overtraadte  Jesabel,   da  hun  skaffede  ham 
Vingaarden? 


Lektier  for  Børneklasser  (under  10  Aar). 
1  5.    Novem  ber. 

EVANGELIET    BLIVER   FORKYNDT   TIL   FREMMEDE. 

Tekst.  Ap.  G.  4:  13-37;  6:  1—8;  8:  3-40. 

Har  du  nogensinde  hørt  den  lille  Stemme,  der  hvisker  i 
dit  Hjerte?  En  Dag  fandt  en  lille  Dreng  en  smuk,  rød  Bold. 
Først  tænkte  han  paa  at  beholde  den.  Men  den  lille 
Stemme  hviskede  til  hans  Sjæl.  Den  sagde:  »Find  Ejeren. 
Det  vil  lønne  sig  for  dig«.  Drengen  lyttede  til  Stemmen. 
Han  fandt  Ejeren. 

De  Mænd,  som  leder  os  i  vor  Kirke,  prøver  hver  Dag  at 
lytte  til  vor  Faders  Stemme,  for  at  den  kan  fortælle  dem, 
hvad  de  skal  gøre.  Engang  for  længe  siden,  kort  Tid  efter 
at  Jesus  var  gaaet  hjem  til  Himmelen,  forsøgte  Peter  at 
gøre  det  samme. 

Efter  at  den  lamme  Mand  var  blevet  helbredet  ved  den 
smukke  Port,  kom  der  megen  Sorg  til  de  Hellige,  til  Guds 
Folk.  De  samme  Præster,  som  ikke  holdt  af  Jesus,  holdt 
heller  ikke  at  Peter.  De  sagde,  at  han  skulde  holde  op  at 
tale  om  Gud  og  Jesus.  Men  han  var  stærk.  Han  svarede: 
»Hvem  skal  vi  adlyde,  Eder  eller  Gud?« 

Og  saa  bad  Peter  og  de  Hellige  til  Gud  for  at  tinde  ud, 
hvad  de  skulde  gøre.  Gud  fyldte  deres  Hjerter  med  Mod 
og  trøstede  dem.  Nogle  af  dem  gik  til  andre  Byer  og  bragte 
Evangeliet  til  deres  Venner,  som  boede  der.  Og  i  Løbet  af 
en  kort  Tid  var  der  Hellige  i  mange  andre  Byer. 

Peter  valgte  nogle  gode  Mænd  til  at  rejse  til  disse  Byer 
og  være  Lærere  for  Folket  der.  Blandt  dem  var  der  en,  der 
hed  Filip.  Han  var  en  meget  god  Mand.  Han  rejste  til 
Byen  Samaria.  Til  alle  Folk,  som  vilde  høre  paa  ham, 
fortalte  han  Fortællingen  om  Jesus.  Han  fortalte,  hvad  Je- 
sus ønskede,  at  Folk  skulde  gøre  for  at  blive  lykkelige. 
Mange  Folk  kom  til  ham  og  blev  døbt  i  Jesu  Kristi  Kirke, 
Saa  kom  Peter  og  Johannes  paa  Besøg  fra  Jerusalem.  De 
bad  til  Gud,  og  Gud  sendte  Trøsteren,  den  Helligaand,  til 
dem  som  gjorde,  hvad  der  var  Ret,  og  som  blev  døbte. 

Der  var  en  Mand,  som  inderligt  ønskede,  at  Trøsteren 
skulde  hjælpe  ham.  Han  sagde  til  Peter:  »Velsign  mig  med 
den  Helligaand.  Jeg  vil  give  dig  mange  Penge  for  det« 
Men  Peter  fortalte  ham,  at  ingen  saadan  god  Velsignelse 
kunde  købes  for  Penge.  Han  sagde:  »Forsøg  at  gøre  hvad 
der  er  Ret  hver  eneste  Dag,  og  bed  at  Herren  maa  hjælpe 
dig.  Da  vil  du  maaske  fortjene  denne  vidunderlige  Velsig- 
nelse«. 

Saa  rejste  Peter  og  Johannes  hjem  til  Jerusalem.  De  for- 
talte Beretningen  om  Jesus  til  Folket  i  de  smaa  Byer,  de 
rejste  igennem. 

En  Dag  talte  en  Guds  Engel  til  Filip.  Han  sagde:  »Staa 
op  og  gaa  hvor  jeg  siger,  du  skal  gaa«, 

Filip  rejste  sig  og  gik.  Han  fandt  en  god  Mand,  som  be- 
høvede Hjælp.  Denne  Mand  var  Tjener  hos  en  Dronning, 
som  boede  langt  borte.  Han  var  kommet  til  Jerusalem  for 
at  bede  i  Templet.  Hele  denne  Vej  var  han  kommet  for 
at  faa  en  Velsignelse  fra  Gud.  Da  Filip  fik  Øje  paa  ham, 
sad  han  i  en  Vogn  og  læste,  hvad  Profeten  Esajas  havde 
sagt. 

Den  lille  Stemme  sagde  til  Filip:  »Gaa  bort  til  ham.  Maa- 

ske  du  kan  hjælpe  ham«.  Saa  gik  Filip  bort  til  ham.  Han 
sagde:  »Min  Ven,  jeg  ser,  du  læser.  Forstaar  du,  hvad  du 
læser?«  Og  Kongens  Tjener,  den  Mand,  der  tog  Vare  paa 
alle  Dronningens  Penge,  sagde  til  Filip:  »Kom  ind  i  min 
Vogn.  Jeg  behøver  nogen  til  at  hjælpe  mig  til  at  forstaa. 
Jeg  behøver  nogen  til  at  vejlede  mig.« 

Saa  gik  Filip  ind  i  Vognen  til  ham,  og  han  saa,  at  den 
Side  i  Bibelen,  den  fremmede  Mand  læste,  fortalte  om 
Jesus. 

Nu  forstod  Filip,  hvorfor  Gud  ønskede,  at  han  skulde 
komme  denne  Vej.  Han  fortalte  Dronningens  Tjenere  hele 
Beretningen  om  Jesus.  Han  fortalte  om  hans  sidste  Budskab, 
da  han  sagde:  »Den,  som  tror  og  bliver  døbt,  skal  blive 
frelst«. 

Da  ønskede  Dronningens  Tjener  at  blive  døbt,  for  han 
var  en  god  Mand.  Han  søgte  at  finde  Vejen  til  Guds  Rige. 
Da  de  to  kørte  sammen  i  Vognen,  kom  de  til  en  Flod.  Den 
fremmede  sagde:  »Se,  her  er  Vand.  Kan  jeg  ikke  blive  døbt?« 
Og  Filip  svarede:  « Dersom  du  tror  paa  Jesus  af  hele  dit 
Hjerte,  kan  du  blive  døbt«.  Den  fremmede  sagde:  »Det  gør 
jeg.  Jeg  tror,  at  han  er  Guds  Søn«.  Da  bad  Filip  den,  der 
kørte,  om  at  standse  Vognen. 

Saa  gik  Filip  og  Dronningens  Tjener  sammen  ned  i  Van- 
det, og  Filip  døbte  den  fremmede.  Da  de  kom  op  af  Van- 
det, førte  Guds  Aand  Filip  bort.  Og  Dronningens  Tjener 
fortsatte  sin  Vej  med  Glæde. 


»PRIMARY«  ORGANISATIONEN. 

Af  Lillian  L.  Larsen,  Præsident  for  »Primary*  Organisationen 
i  den  Danske  Mission. 

Da  der  i  den  sidste  Tid  er  blevet  organiseret  et  Par  »Pri- 
mary« Organisationer  i  den  Danske  Mission,  og  Hensigten  og 
Maalet  er  at  organisere  mange  flere,  vil  det  maaske  være  øn- 
skeligt at  give  et  Par  elementære  Oplysninger  angaaende 
dette  Arbejde,  som  jo  er  nyt  for  de  fleste  i  den  Danske  Mission. 

»Primary«  Organisationen  er  oprettet  af  Jesu  Kristi  Kirke 
af  Sidste  Dages  Hellige  for  Born  fra  4 — 14  Aar. 

Organisationens  Hensigt  er  at  forkynde  Tro  paa  Gud  og 
at  undervise  i  Jesu  Kristi  Evangelium,  at  tilvejebringe  Virk- 

somheder  som  kan  interessere  Barnet,  udfylde  dets  Fornøden- 
heder og  give  det  et  fast  Holdepunkt  i  Kirken. 

Praktisk  Religion.  —  Der  gives  Barnet  en  Anledning  til  at 
leve  og  praktisere  Religion  paa  en  lykkelig  Maade,  og  finde 
Glæde  i  kirkelig  Arbejde,  at  blive  oplært  i  Karakteropbyg- 
ning, og  paa  den  samme  Tid  undervises  i  Tro  paa  Gud. 

Etik.  —  Et  Middel  til  at  skelne  mellem  godt  og  ondt,  at  op- 
elske en  Kærlighed  til  det  gode  og  at  udvikle  gode  Vaner. 

Sundhed.  —  Der  vil  være  Lektier  der  vil  hjælpe  Barnet  til 
at  erhverve  sig  gode  Sundhedsvaner,  saa  det  vil  blive  en  Glæde 
og  Fornøjelse  for  Barnet  at  studere  og  praktisere  disse  Lektier. 

Leg.  —  Ved  Siden  af  flittigt  Arbejde,  vil  der  ogsaa  være 
god,  sund  og  opbyggende  Leg. 

Skønt  dette  Arbejde  bliver  ledet  og  understøttet  af  Jesu  Kri- 
sti Kirke  af  Sidste  Dages  Hellige,  er  Børn  af  alle  religiøse  Sam- 
fund velkomne  i  vore  »Primary« -Foreninger.  Der  er  ingen  Be- 
tingelser for  at  blive  et  Medlem  med  Undtagelse  af  Villighed 
til  at  tage  Del  og  gøre  sit  Bedste  for  at  bringe  Arbejdet  frem- 
ad. Forældre  og  Venner  er  paa  det  hjerteligste  indbudt  for  at 
lære  dette  Arbejde  at  kende,  og  for  at  se  dets  Resultater. 

Naar  en  saadan  Forening  skal  organiseres  i  hvilken  som 
helst  Gren  indenfor  Missionen,  vil  Grensforstanderen  konfe- 
rere med  Hovedbestyrelsen,  som  vil  give  den  fornødne  Hjælp 
og  Vejledning.  Vi  har  tre  forskellige  Slags  »Primary« -For- 
eninger, nemlig:  Almindelige  »Primary« -Foreninger,  »Hjem- 
me-Primary«  og  Nabo-Primary«.  Meotden  hvorpaa  disse  for- 
skellige Foreninger  skal  ledes,  afhænger  af  Omstændighe- 
derne. Første  Gang  kunde  det  være  ønskeligt  at  begynde  paa 
denne  Maade:  Spil  nogle  faa  Akkorder  for  at  give  den  rigtige 
Aand  for  det  næste  Skridt  som  vil  være  Opsendelsen  af  Bøn. 
Dersom  der  ikke  findes  noget  Musikinstrument,  lad  der  være 
absolut  Stilhed  et  Øjeblik.  Dersom  der  ikke  er  nogen  af  Bør- 
nene som  til  at  begynde  med  har  Mod  til  at  bede,  saa  bør  den 
som  leder  Mødet,  gøre  det.  Senere  bør  man  forsøge  at  for- 
berede Børnene  for  denne  vigtige  Del  af  Programmet.  Sang 
er  en  meget  vigtig  Del  af  »Primary«-Arbejdet.  Efter  Bøn  og 
Sang  er  der  et  kort  Program  der  er  udfort  af  Børnene.  Dette 
Program  bør  ikke  overskride  15  Minutter.  Deltagelsen  i  dette 
Program  vil  give  Børnene  en  Anledning  til  at  optræde  for  de- 
res Venner,  og  da  vil  de  ikke  være  bange  for  at  optræde  for 
voksne  naar  Tiden  en  Gang  kommer.  Derefter  bliver  Lektien 

gennemgaaet.  Lektierne  vil  blive  sendt  fra  Hovedbestyrelsen. 
Efter  Lektien  bliver  der  afsluttet  med  Sang  og  Bon. 

Der  bor  skrives  Rapport  fra  alle  Moder.  Og  ligeledes  bør  der 
holdes  en  Navneliste. 

»Hjemme-Primary«  og  »Nabo -Primary«  Foreningerne  er 
organiseret  for  de  Børn  indenfor  Kirken  som  ikke  er  saaledes 
stillet  at  de  kan  komme  til  regelmæssige,  offentlige  Møder. 
Ved  denne  Slags  Moder  samles  Bornene  i  et  privat  Hjem.  Den 
Kvinde  der  bliver  beskikket  til  »Primary-Moder«,  præsiderer. 
Om  nødvendigt,  bliver  der  beskikket  Assistenter. 

Jeg  haaber  at  dette  Arbejde  maa  gaa  fremad  i  den  Danske 
Mission,  ligesom  det  har  gjort  andre  Steder  i  Verden.  Lad  os 
alle  yde  al  den  Hjælp  vi  kan.  Forældre  kan  sende  deres  Børn 
til  Foreningen,  Børn  kan  komme  og  bringe  deres  Venner  med 
dem,  Lærere  komme  med  deres  Lektier  vel  forberedte,  saa  at 
de  kan  blive  interessante  for  Børnene.  Og  dersom  vi  alle  gør 
dette,  saa  vil  vi  alle  finde  Lykke  og  Glæde  i  dette  Arbejde. 

Maa  Herren  velsigne  alle  som  tager  Del  i  dette  Arbejde. 


VOR  FADER  I  HIMMELEN. 

Af  Præsident  Brig  ham  Young. 

Nogle  har  den  Opfattelse,  at  det  at  kende  Gud  vilde  ned- 
sætte ham  i  vor  Agtelse.  Men  jeg  kan  sige,  at  hvad  mig 
angaar,  vil  Forstaaelsen  af  et  Princip  eller  et  Væsen,  enten 
det  er  i  Himmelen  eller  paa  Jorden,  ikke  nedsætte  dets 
.Værdi,  men  tværtimod  forøge  den.  Og  jo  mere  jeg  kender 
til  Gud,  desto  kærere  og  mere  dyrebar  er  han  for  mig,  og 
jo  mere  ophøjede  er  mine  Følelser  overfor  ham. 

Der  er  en  Kraft,  som  har  organiseret  alle  Ting  fra  den 
grove  Materie,  som  flyder  omkring  i  det  store,  uendelige 
Rum.  Han  har  givet  denne  materielle  Verden  Form,  Be- 
vægelse og  Liv.  Han  har  dannet  de  store  og  smaa  Lys, 
som  bestraaler  Firmanentet.  Han  har  bestemt  deres  Tider 
og  Aarstider  og  Sfærer.  Han  har  fyldt  Luften  og  Vandene 
med  Liv  og  har  bedækket  Højene  og  Sletterne  og  har  sat 
Menneskene  til  at  herske  over  alt,  som  han  har  skabt.  Alle 
disse  Undere  er  udført  af  Universets  mægtige  Hersker,  paa 
hvem  vi  tror,  og  hvem  vi  tilbeder. 

Alle  Skabninger  er  hans  Værk,  og  de  er  til  hans  Herlig- 
hed og  til  Velsignelser  for  Menneskene.  Og  alle  Ting  blev 

givet    i  Menneskets   Besiddelse  for  al  hjælpe,  trøste  og  for- 
bedre det  og  for  at  give  det  Sundhed,  Rigdom  og  Skønhed. 

Han  er  Menneskets  Fader,  Gud,  Frelser,  Skaber,  Beskytter 
og  Forløser.  Han  holder  alt  i  sine  Hænder  og  vil  dømme 
alle  i  Overensstemmelse  med  sine  Gerninger. 

Enhver  god  og  fuldkommen  Gave  kommer  fra  Gud.  En- 
hver Opdagelse  i  Videnskab  og  Kunst,  der  er  virkelig,  sand 
og  nyttig  for  Menneskeheden,  er  blevet  givet  ved  direkte 
Aabenbaring  fra  Gud,  skønt  der  er  meget  faa,  som  erkender 
det. 

De  er  blevet  givet  for  at  forberede  Vejen  for  Sandhedens 
sidste  og  endelige  Triumf  og  for  Jordens  Forløsning  fra 
Syndens  og  Satans  Magt.  Vi  skulde  drage  Fordel  af  alle 
disse  store  Opdagelser  og  af  den  Visdom,  der  er  blevet  op- 
samlet gennem  Aarhundreder,  og  lade  vore  Børn  nyde  For- 
del af  al  nyttig  Kundskab  og  berede  dem  til  at  gaa  fremad 
og  paa  den  gode  Maade  være  med  til  at  gøre  deres  Del  af 
det  store  Arbejde. 

Dersom  der  er  noget,  der  er  stort  og  godt  og  vist  blandt 
Menneskene,  kommer  det  fra  Gud.  Dersom  der  er  Mænd, 
som  er  i  Besiddelse  af  store  Evner  som  Statsmænd  eller  som 
Filosofer  eller  som  besidder  bemærkelsesværdig,  videnskabe- 
lig Kundskab,  tilkommer  Æren  herfor  Gud,  thi  han  giver 
det  til  sine  Børn,  enten  de  tror  paa  ham  eller  ikke.  Det 
gør  ingen  Forskel.  Men  alle  vil  komme  til  at  gøre  Regn- 
skab til  ham  for  den  Maade,  hvorpaa  de  har  benyttet  de 
Talenter,  han  har  givet  dem.  Dersom  vi  tror  Bibelens  enkle, 
klare  Udtalelser,  maa  vi  tro,  at  Jesus  Kristus  er  det  Lys, 
som  oplyser  ethvert  Menneske,  som  kommer  ind  i  denne 
Verden.   Ingen  er  undtaget. 

Han  er  barmhjertig  mod  alle  sine  Hænders  Gerninger. 
Frelsensplanen  er  for  os  alle.  Og  hans  Plan  er  at  samle  og 
frelse  alle  Jordens  Indvaanere  med  Undtagelse  af  dem,  som 
har  modtaget  den  Helligaand  og  syndet  mod  den.  Med 
denne  Undtagelse  skal  hele  Verden  blive  frelst. 

Herren  giver  os  lidt  nu  og  lidt  da  og  er  altid  villig  til  at 
give  os  mere  og  mere,  endog  en  Fylde,  naar  vore  Hjerter 
er  beredt  til  at  modtage  alle  Himmelens  Sandheder.  Dette 
er,  hvad  Herren  ønsker  at  gøre,  ja,  fryder  sig  ved  at  gøre, 
for  sine  Børn. 

Der  er  ingen  Indflydelse,  Sandhed  eller  Retfærdighed  i 
Verden  uden  den,  der  kommer  fra  Gud,  vor  Fader  i 
Himmelen. 

PILATUS'  STORE  SPØRGSMAAL. 

Da  Verdens  Frelser  blev  bragt  for  Pilatus  —  for  at  døm- 
mes for  noget,  han  aldrig  havde  begaaet  —  var  Pilatus 
forvirret  og  vidste  ikke,  hvad  han  skulde  sige  eller  gøre. 
Han  spurgte:  »Er  du  Konge?«  Jesus  svarede:  »Du  siger, 
at  jeg  er  Konge.  I  denne  Hensigt  blev  jeg  født,  og  af  denne 
Grund  kom  jeg  til  Verden,  at  jeg  skulde  bære  Vidnesbyrd 
om  Sandheden.  Enhver,  som  er  af  Sandheden,  hører  min 
Røst.«   Pilatus  sagde  da:    »Hvad  er  Sandhed?« 

Pilatus'  Spørgsinaal  er  blevet  ført  videre  ned  til  vor  Tid, 
thi  Menneskene  har  stillet  dette  samme  Spørgsmaal  i  alle 
Tidsaldre.  Lidet  anede  Pilatus,  at  Svaret  paa  dette  Spørgs- 
maal stod  foran  ham.  For  havde  ikke  Menneskenes  Søn 
sagt,  at  han  var  »Vejen,  Sandheden  og  Livet«? 

Herrens  Røst  til  hans  Tjener  Joseph  Smith  i  denne  Tid 
har  forklaret  dette  Spørgsmaal,  thi  den  har  erklæret,  at 
»Sandheden  er  Kundskab  om  Tingene,  som  de  er,  som  de 
var,  og  som  de  skal  blive.  Og  hvad  der  er  mere  eller  min- 
dre end  dette,  er  den  Ondes  Aand,  som  var  en  Løgner  fra 
Begyndelsen.«  (Pagtens  Bog  93  Kap.  24 — 25.) 

(Fra  »Liahona«.) 


Den  Gang  jeg  vilde  Lykken  eje, 
Da  flygted'  den  fra  alle  mine  Veje. 
Men  da  jeg  vilde  Lykke  bringe, 
Da  daled'  den  paa  Englevinge. 

